ඇය කවදත් සිනා මුසු මුහුණින් කෙළිලොල් කමින් කාලය ගෙවන තරුණියක් නිසාම, ඇගේ දුක්බර, අසහනකාරී මුහුණට හේතුව කුමක්දැයි මට වටහාගන්නට හැකියාවක් තිබිණි.අත් බෑගය පසෙකින් තබා අසල තිබුණු පුටුව ළංකරගෙන ඇය අසළින් ඈදීගත් මම ,ඇගේ චෝදනාත්මක කතාන්දරය අසන්නට සැරසුනෙමි."හරි දැන් කියන්නකො බලන්න හිමත් මොකද කලේ කියලා..""ඔයා කොහොමද දන්නෙ මේක හිමත් ගැන ප්‍රශ්නයක් කියලා..."ඇගේ පුංචි ඇස් පුදුමයෙන් විසල් වී තිබිණ.ඒ දෑස් තුළ විශ්මයත්, බියත්, ශෝකයත් සියල්ලම එකට කැටිවී තිබෙනු පෙනින."මට මූණ බලලා සාස්තර කියන්න පුළුවන් නෙහ්, උඹේ මූණෙන් පේන දේ මම කිව්වෙ..""උඹට විහිළු ජානු..."මගේ නම ජනනි වුවද, බොහොමයක් අය මෙන් ඇයද මා ඇමතුවේ ජානු නමිනි.